钦定古今图书集成/明伦汇编/官常典/第634卷 > 张宴之
## 钦定古今图书集成/明伦汇编/官常典/第634卷 > 张宴之

按《北齐书》本传：“宴之，字熙德，从尔朱荣平元颢，赐爵
武成子，累迁尚书二千石郎中。高岳征颍川，复以为
都督中兵参军，兼记室。天保初，行北徐州事，寻即真，
为吏人所爱。御史崔子武督察州郡，至北徐州，无所
案劾，唯得百姓所制《清德颂》数篇。乃叹曰：‘本求罪状，
遂闻颂声’。迁兖州刺史，未拜，卒。赠齐州刺史。”